沈垚 沈垚年年字子敦浙江湖州府烏程縣人 清嘉慶三年生受张履影响早年即有文名沈维鐈视学东南与沈垚结交久試不中道光朝科场非贿属公行即择取吏胥俗书主司竟评以稚弱无力何凌汉与徐松为同年进士经常听徐松谈及沈的学问道光十二年年何凌汉主持浙江乡试使沈垚成爲優貢生第二年陈用光继任浙江学政 沈堯再得榜首道光十五年入京師館於徐松家与许瀚苗夔等人同幕于何凌汉安徽学政沈维桥厚币聘请校文子敦內向足不出乡里游览所及远不过百里近才数十里但尤精于舆地之学與程同文龔自珍等同爲道咸以降西北蒙古史地學之先驅又主張從當時流行之漢學入手別闢蹊徑以扭轉瑣碎考據風尚庶幾爲史學與史識並具者凡此對沈曾植之學術路徑皆甚有影響撰有新疆私议一卷元史西北地蠡测二卷地道記十卷西游记金山以东释一卷漳北滱南诸水考一卷等其中新疆私议撰成于道光八年是其代表作徐松在拜讀新疆私议之後叹說吾谪戍新疆诸水道咸所目击犹历数十年之久始知曲折年沈垚患肺病何凌汉病故张穆一人守护沈垚道光二十年客死北京沈维鐈徐松姚元之为其治丧身後遺稿本散亂或蠹或缺張穆裒其遺著爲落帆樓稿 附沈曾植沈子敦先生遺書序 沈子敦先生遺書序 嘉興 沈曾植 余方童丱在塾時則聞吾先兄爲言先司空公沈維鐈沈曾植祖父視學東南大省襄校者多砥行績學之儒因舉所知陳扶雅善沈子敦垚王亮生鎏三先生相告扶雅與先司空嘉慶辛酉同鄉舉歲相若爲老友亮生子敦先生則輩行差後先司空折節爲忘年交者也而子敦先生又爲吾父水部公沈宗涵授經師晚景獨窮故司空公遇之彌厚道光庚子子敦先生應京兆試落第後病十一月卒於京師司空公既與姚伯昂元之徐星伯松兩先生經理其喪歸其遺書稿於南中嗣後遂絕無消息落颿樓文稿四卷刻於楊氏連筠簃叢書中故老傳言蓋學海一滴耳 道光之季文場戾契頗有幽歧其還往常集於津要之途巧宦專之而公卿大夫方直者舉子謹厚步趨守繩墨者士以學問自負者恆聞風而逆加擯棄其名士而擅議論者尤干時忌張石洲穆張亨甫際亮之流困躓當時士林所共記也先生博學傾諸公譏切時病洞見癥結其不遇豈足異哉先生與吾族蓮溪觀察沈廉爲摯友吾水部公七試不第蓮溪嘗深矉歎息論其當世之故如此蓋至咸豐戊午而後兹風乃殄而後單門孤進遺經獨抱者始得稍霑稽古之榮案據清史稿藝文志咸豐八年戊午柏葰科場案發掀起大獄北闈積習爲之一變至於同光之際案錢仲聯輯本此下有二三場重於頭場一句則吳縣潘祖蔭常熟翁同龢南皮張之洞順德李文田迭主文衡重經史古學幾幾復返乾嘉之舊後世讀先生與友書語殆且不知其何指孰知夫六十年前舉場沉晦如此哉 先生學博而思精其所究心於地理圖志西北方域意且通康乾諸老先生東樵胡渭東潛趙一清休寧戴震嘉定錢大昕之所未通若魏書地形志注水經注地名釋元史西北地蠡測元和郡縣志補圖所自撰述者蓋皆以決曠代之積疑甄史家之絕學使其書成固當軼出於石洲張穆默深魏源願船何秋濤以上天厄其運又蘄之年并其爲姚元之徐松諸君代撰之書而亡之惜哉 余嘗太息道光間爲地理學者程春廬同文大理顯宦而書不傳先生寒士而書不傳以爲萟林遺憾及今得讀此編則猶幸先生遺稿得汪謝成曰楨先生爲整比之其著述總錄一篇微顯闡幽用心良爲至到而次第殘稾有倫有脊使讀者不得其全文而已知全文義例之辜較蓋文集也而遺書具焉又數十年而翰怡大卿劉承幹此書收入劉氏所刊吳興叢書得而刻之然則先生身不顯於當時而集顯於後雖書闕有間比於大理猶多幸已戊午花朝嘉興沈曾植